AgangSA skop vandag afDr. Mamphela Ramphele. Foto: Werner Beukes/Sapa ’n Groot fanfare word vandag in Pretoria verwag wanneer die nuwe politieke platform, AgangSA, amptelik bekend gestel word. Dr. Mamphela Ramphele, die party se leier en ŉ bekende skrywer, aktivis en sakevrou, gaan tydens die geleenheid die party se vyf belangrikste beleidsvoorstelle bekend maak. Die beleidsvoorstelle sal aan ondersteuners voorgelê word voordat dit in die verkiesingsmanifes vervat word. Thabo Leshilo, ’n woordvoerder van die party, het gesê hulle verwag nagenoeg 5 000 mense by die geleentheid. Ramphele het op 18 Februarie tydens ’n perskonferensie by die Johannesburgse konstitusionele hof bekend gemaak dat sy ’n nuwe “politieke platform” gaan stig. “Vandag kan ek aankondig dat ek en ŉ groep medeburgers ’n nuwe partypolitieke platform gaan skep. Die party sal daarop fokus om weer hoop vir die land aan te wakker om dit nog in ons leeftyd die land van ons drome te maak,” het sy destyds gesê. Agang beteken “laat ons bou”.